alexandrainst/scandi-wiki huggingface dataset:
Møllblomsterfluer

møllblomsterflue

Møllblomsterfluer (slekten Xanthandrus) er en gruppe av fluer som tilhører familien blomsterfluer (Syrphidae). Det er kjent 25 arter, men bare én forekommer i Nord-Europa.

Utseende 
Xanthandrus comtus er en middelsstor (9–12 mm), blankt svart flue, brystet kledt med korte, gule hår. Bakkroppen har en karakteristisk tegning: på det andre leddet to runde, gule flekker, på ledd 3 og 4 brede, gule bånd som dekker det meste av ryggplaten og i midten bak har en dyp, V-formet innskjæring slik at de nesten er delt i to flekker. Elles er ansiktet svart med kraftig, gul bestøvning på sidene, pannen er tett, gult bestøvet, beina er slanke og mørkbrune. Vingene er glassklare.

Levevis 
Xanthandrus comtus er knyttet til tett skog, barskog eller eike- eller bøkedominert skog, der de voksne gjerne flyr langs stier og i skogbryn. I motsetning til de aller fleste andre Syrphinae lever ikke larvene av bladlus, derimot av selskapelig-levende møll-larver, for eksempel viklere (Tortricidae). De voksne fluene flyr godt og kan gjøre lange vandringer, det er sannsynlig at en stor del av de eksemplarene som blir funnet i Norden har kommet flygende sørfra. De besøker gjerne forskjellige slags åpne blomster. I Norden kan man treffe de voksne fluene fra juni til september.

Utbredelse 
Xanthandrus comtus finnes over nesten hele den palearktiske sone, i tillegg finnes det i Europa én art på Madeira og én på Asorene. Videre er det kjent 14 arter i Sør- og Mellom-Amerika, én i Afrika, fem i Sørøst-Asia og to i Australia/Oseania.

Systematisk inndeling med europeiske arter 

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Syrphinae
 slektsgruppe Melanostomini
 slekten møllblomsterfluer, Xanthandrus Verrall, 1901 I Europa:
 Xanthandrus azorensis Frey, 1945 – Asorene
 møllblomsterflue, Xanthandrus comtus (Harris, 1780) – utbredt i praktisk talt hele den palearktiske sone
 Xanthandrus parhyalinatus (Bigot, 1822) – Madeira

Kilder og litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
 Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
 Nielsen, Tore R. Syrphidae checklist - Norway. www.syrphidae.com/checklist.php - Sjekkliste over norske arter.
 Fauna Europaea Web Service (2004) Fauna Europaea version 1.1, www.faunaeur.org
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
 Torp, E. 1994. Danmarks svirrefluer (Diptera: Syrphidae). Apollo Books, Stenstrup.

Eksterne lenker 
  
 www.syrphidae.com/ – the Syrphidae website
 Norsk entomologisk forening – for deg som vil lære mer om insekter.

Blomsterfluer
Wireless Power & Communication

Wireless Power & Communication AS har utviklet en patentert teknologi for trådløs overføring av strøm. Det unike med denne teknologien er at den muliggjør overføring av flere hundre watt med en effektivitet på opptil 95%. Teknologien er blant annet implementert i offshore, Ex og subsea produkter. 

WPC ble stiftet av Geir Olav Gyland i 2003 og holder til i Kristiansand. Hovedfokuset til WPC er lisensiering og integrasjon av teknologi for trådløs overføring av strøm i alle typer produkter.

Utmerkelser
Med bakgrunn i den utviklede teknologien ble WPC nominert av Innovasjon Norge til Reodorprisen i 2008.

WPC ble medlem av NODE nettverket (Norwegian Offshore & Drilling Engineering) i desember 2009

Referanser

Eksterne lenker 
 Wireless Power & Communication
 Reference
 Ifokus
 Innovasjon Norge

Norske teknologiselskaper
Selskaper etablert i 2003
Næringsliv i Kristiansand
Roald Kaldestad

Roald Kaldestad (født 21. mai 1972) er en norsk barnebokforfatter, låtskriver og gitarist. 

Som musiker har Roald Kaldestad jobbet med blant andre Odd Nordstoga, Sigrid Moldestad, Magnet, Storm Weather Shanty Choir og Bare Egil Spellemannslag. Han debuterte som forfatter i 2000 med Heavykatten, Discodansemusa og Pinnsvinet Phillip. Året etter kom Reven Ruben  og i 2003 Polkagrisen. De to første har gått som hørespill i Barnetimen for de minste. Bildeboken Englefjell, som ble utgitt i 2006, ble laget sammen med tegneren Øyvind Torseter. Heavykatten og gitaren kom i 2010. Han har også skrevet fortellinger bl.a i Eventyrboka (2009), Trøysteboka (2011) og Monsterboka (2013) på Skald forlag. I 2014 kom bildeboken To hundre og sekstini dagar på Magikon forlag. Denne er laget i samarbeid med illustratøren Bjørn Rune Lie. 

Kaldestad ble cand. philol. i 2002 med hovedfag i kunsthistorie på en oppgave om David Bowie.

Roald Kaldestad bor på Stord i Hordaland. Han er sønnen til forfatteren Per Olav Kaldestad.

Bibliografi 
 2000 Heavykatten, Discodancemusa og Pinnsvinet Phillip, barnebok, Cappelen
2001 Reven Ruben, barnebok, Cappelen
2003 Polkagrisen, barnebok, Cappelen
2004 Heavykatten – Samlealbum, barnebok, Cappelen
2006 Englefjell, barnebok, Cappelen
2010 Heavykatten og gitaren, barnebok, CappelenDamm
2014 To hundre og sekstini dagar, barnebok, Magikon forlag

Diskografi

Med Something Odd 
 1997 Something Odd
 1998 Solreven

Singler
 1998 Ingen eg kjenner/Absolutt ingen
 1998 Fuggel i karmen

Med Odd Nordstoga 
 2000 Nordstoga

Med Sigrid Moldestad
 2014 Brevet til kjærleiken
 2015 Så ta mitt hjerte – Dei beste songane
 2017 Vere her
2021 Tonen i meg

Singler
 2019 Song til deg
 2020 Karolina
 2020 Bonden
 2021 Tonen i meg

Med Storm Weather Shanty Choir 
 2001 Cheer Up Me Lads!
 2002 Off to Sea Once More
 2005 Let Us Be Jolly and Drown Melancholy!
 2009 Way Hey (and Away We'll Go)
 2012 A Drop of Nelson's Blood
 2017 LIVE
2021 Nine Rows of Teeth

Singler
 2008 Drunken Sailor
 2008 Boney/The Bonnie Ship the Diamond
 2012 A Drop of Nelson's Blood

Med Bare Egil Spellemannslag 
 2020 Live fra Riksscenen

Deltar på 
 Emmerhoff & The Melancholy Babies: The Joy of Mourning (1996)
Myle, Myle (1996)
 Emmerhoff & The Melancholy Babies: Viva Revenge (1999)
 Odd Nordstoga: Luring (2004)
 Kari Rueslåtten: Other People's Stories (2004)
A Boy Named Sue (2004)
 Atle Hansen: Mast utan skip (2006)
 Haakon Vatle: Den norske sjømann (2007)
A Boy Named Sue:Selling Road Maps for the Soul (2007)
Kloster: Big Fish (2007)
 Folkelarm/Etnisk musikklubb: FolkeLarm Oslo2008 (2008)
 William Hut: Silent Hum (2009)
 Ragnar Hovland: Valgets kavaler (2012)
 Truls Horvei: Søvnløs (2015)
 Åsmund Nesse: Viser frå Vesterland (2017)

Eksterne lenker 
 Presentasjon på Cappelen Damms nettsider
 Presentasjon av Roald Kaldestad i Forfatterkatalogen på Forfattersentrums nettsider
Digitaliserte bøker av Roald Kaldestad i Nasjonalbiblioteket

Norske låtskrivere
Norske barnebokforfattere
Fødsler i 1972
Brede Csiszar

Brede Frettem Csiszar (født 26. mars 1987)  er en norsk tidligere ishockeyspiller. Han spilte i forsvaret til Vålerenga. 
 
Csiszar var elev på idrettsfag ved Bjerke videregående skole fra 2003 til 2006. Han har spilt for Vålerenga nesten hele karrieren, og debuterte i eliteserien som 19-åring i 2006. Høsten 2010 signerte Csiszar for den svenske klubben Mora. Etter lite spilletid returnerte han i oktober til Vålerenga, på utlån fra sin nye klubb.

Csiszar overtok kapteinsvervet i Vålerenga etter Lars Erik Lund og hadde vært kaptein siden, med unntak av en lengre skadeperiode i 2011-2013-sesongen da Cato Cocozza vikarierte som VIF-kaptein.

Han er fetter av ishockeyspilleren Fredrik Csisar.

Se også 
Liste over kjente elever ved Bjerke videregående skole

Referanser

Eksterne lenker 
 

Norske ishockeyspillere
Ishockeyspillere for Vålerenga
Ishockeyspillere for Mora IK
Personer fra Oslo
Kronblomsterfluer

Doros profuges

Kronblomsterfluer (slekten Doros) er en gruppe av fluer som tilhører familien blomsterfluer (Syrphidae). Det er kjent tre arter, i Norge forekommer kronblomsterflue (Doros profuges), men den er sjelden og trolig truet.

Utseende 
Middelsstore til store (14–18 mm), slanke, svarte og gule fluer, lett kjennelige. Hodet er middels stort, fasettøynene møtes i midten hos hannen. Pannen er svart, men fasettøynene er kantet med gult. Thorax er kullsvart med gule sidestriper og oransje scutellum. Bakkroppen er kølleformet, med smale, gule sideflekker på andre ledd og tre smale, lysgule tverrbånd lenger bak.
Svingkøllene er lysgule. Vingene er brune i den fremre delen, melkehvite i den bakre. Beina er mer eller mindre gule, lårene og de ytterste fotleddene mørke.

Levevis 
Disse artene ser ut til å være knyttet til havnehager og lignende åpne skogsmiljøer. Man vet ikke hva larvene lever av, men man har observert hunner som tilsynelatende la egg ved roten av trær, muligens kan de leve av bladlus som lever på stammen eller røttene. De voksne fluene besøker gjerne åpne blomster.

Utbredelse 
I tillegg til den europeiske arten finnes det én art i Sentral-Asia og én i Nord-Amerika.
Doros profuges er listet som direkte truet (EN) på Norsk rødliste for arter fra 2006.

Systematisk inndeling 

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Syrphinae
 slektsgruppe Syrphini
 slekten kronblomsterfluer, Doros Meigen, 1803
 Doros aequalis Löw, 1863 – Nord-Amerika
 Doros destillatorius Mik, 1885 – Sentral-Asia
 kronblomsterflue, Doros profuges (Harris, 1780) (= Doros conopseus)

Kilder og litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
 Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
 Nielsen, Tore R. Syrphidae checklist - Norway. www.syrphidae.com/checklist.php - Sjekkliste over norske arter.
 Fauna Europaea Web Service (2004) Fauna Europaea version 1.1, www.faunaeur.org
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
 Torp, E. 1994. Danmarks svirrefluer (Diptera: Syrphidae). Apollo Books, Stenstrup.

Eksterne lenker 
  
 Bilde av Doros aequalis
 www.syrphidae.com/ – the Syrphidae website
 Norsk entomologisk forening – for deg som vil lære mer om insekter.
 Verneplan for Doros profuges i Storbritannia, med bilde

Blomsterfluer
Vanessa Boslak

Vanessa Boslak (født 11. juni 1982 i Lesquin) er en fransk friidrettsutøver som konkurrerer i stavhopp.

Boslak tok brone i junior-VM i 2000. Som senior var hun i finalen ved innendørs-VM 2004 der hun ble nummer fem med et hopp på 4,50. Hun var også i finalen under OL 2004 og kom på sjetteplass etter å ha gått over 4,40.

Også i VM 2005 var hun i finalen og ble da nummer åtte. I innendørs-VM 2006 ble hun nummer fem etter et hopp på 4,65. Samme plassering oppnådde hun i VM 2007 i Osaka etter å ha hoppet 4,70.

Hun deltok også i OL 2008 og ble nummer 9.

Personlig rekord 
 Stavhopp – 4,70 meter

Referanser

Eksterne lenker 
 

Franske stavhoppere
Deltakere for Frankrike under Sommer-OL 2004
Friidrettsutøvere under Sommer-OL 2004
Deltakere for Frankrike under Sommer-OL 2008
Friidrettsutøvere under Sommer-OL 2008
Deltakere for Frankrike under Sommer-OL 2012
Friidrettsutøvere under Sommer-OL 2012
Deltakere for Frankrike under Sommer-OL 2016
Friidrettsutøvere under Sommer-OL 2016
Fødsler i 1982
Deltakere for Frankrike under EM i friidrett 2014
Josh Radnor

Joshua «Josh» Radnor (født 29. juli 1974) er en amerikansk skuespiller som er mest kjent for å spille hovedpersonen Ted Mosby i CBS-serien How I Met Your Mother.

Oppvekst  
Radnor ble født i Bexley i Ohio, og er sønn av Alan Radnor, en advokat. Han vokste opp i Bexley, en forstad til Columbus, hvor han gikk på en rekke jødiske skoler (inkludert Columbus Torah Academy). Radnor ble uteksaminert fra Bexley High School og gikk Kenyon College, hvor skolens teateravdeling gav ham Paul Newman-prisen, oppkalt etter skolens mest berømte elev. Radnor er «Master of Fine Arts» i skuespill fra New York University Tisch School of the Arts. 

Radnor bor i Los Angeles og dater skuespillerinnen Lindsay Price som spilte hovedrollen i den kansellert TV-serien Lipstick Jungle og Eastwick.

Referanser

Eksterne lenker 
 

Skuespillere fra USA
Personer fra Franklin County i Ohio
Scariot

Scariot er et norsk progressiv metal-band fra Kristiansand.

Bandet ble etablert i 1997 av Daniel Olaisen, og etter flere utskiftinger er han eneste originale medlemmet igjen.

Diskografi
 Deathforlorn (2000)
 Tongueless God (2001)
 Pushing for Perfection (2002, EP)
 Strange to Numbers (2003)
 Momentum Shift (2007)

Medlemmer
Nåværende medlemmer
Daniel Olaisen – Gitar
Øyvind Hægeland – Vokal 
Asgeir Mickelson – Trommer
Steve DiGiorgio – Bassgitar

Tidligere medlemmer
Oddleif Stensland – Vokal
Ronny Thorsen – Vokal
Geir Solli –  Vokal
Bernt Fjellestad – Vokal
Frank Ørland – Gitar
Hugo Isaksen – Gitar
Steffan Schulze – Bassgitar/vokal
Bjørnar Svendsen – Bassgitar
Freddy Bolsø - Trommer
Anders Kobro – Trommer
Tor Atle Andersen – Trommer

Eksterne lenker  
 

Norske progressiv metal-band
Band etablert i 1997
1997 i Norge
Zeinab Badawi

Zeinab Badawi (født 3. oktober 1959 i Umm Durman, Sudan) er en TV- og radioreporter i Storbritannia.

Badawi er født i Sudan og har vært bosatt i Storbritannia fra hun var to år gammel. Hun avla eksamen ved Oxford University (St. Hilda's College) i politikk, filosofi og økonomi (PPE) med en post graduate-grad for Midtøsten fra University of London (School of African and Oriental Studies). Ved Oxford var hun medlem av Oxford University Broadcasting Society.

Hun sluttet seg til ITN og i 1989 begynte hun å arbeide i Channel 4 News, som hun forlot til fordel for BBC i 1998.

Hun var den første presentatøren i ITV Morning News og presentatør i Channel 4 News med Jon Snow i flere år innen hun begynte i BBC News.

Bedawi arbeidet i Westminster på direktesendte politiske programmer i fem år og arbeidet også i BBC radio, hvor hun regelmessig presenterte The World Tonight på BBC Radio 4 og Newshour på BBC World Service. I 2005 ble Badawi den første presentatøren for The World på BBC Four, Storbritannias daglige nyhetsbulletin,som hovedsakelig var viet til internasjonale nyheter. I mai 2007 ble programmet omskapt til World News Today

Hun har vært rådgiver for Foreign Politics Center og har vært rådsmedlem i Overseas Development Institute. Hun er styremedlem i National Portrait Gallery og The British Council.

Referanser 

Personer fra Omdurman
Sudanesiske journalister
Britiske journalister
BBC-journalister
Fødsler i 1959
James Remar

William James Remar (født 31. desember 1953 i Boston i Massachusetts) er en amerikansk skuespiller som har deltatt i minst 98 ulike medier, blant annet filmer, videospill og TV-programmer. Han er kanskje best kjent som Richard, kjæresten til Kim Cattralls karakter i Sex and the City, som Ajax i The Warriors, som galningen fra komedie / thrilleren 48 Hrs, tordenguden Raiden fra Mortal Kombat: Annihilation og Harry Morgan i TV-serien Dexter.

Biografi 
Remar ble født i Boston i Massachusetts. Han har tilbrakt mesteparten av sin filmkarriere spille skurker. Han er kjent for sin rolle som den aggressive seksuelt voldelige karakteren Ajax frakultfilmen The Warriors fra 1979, som den morderiske sociopaten Albert Ganz fra filmene 48 Hrs. (begge filmene ble regissert av Walter Hill). Remar er også kjent for å spille den virkelige 1930-talls gangsteren Dutch Schultz i filmen The Cotton Club fra 1984. Han spilte også i filmen Windwalker som den unge Windwalker fra 1980-tallet. I 1996 spilte han en av skurkene i Paramounts storbudsjetts actionfilm The Phantom, med blant andre Catherine Zeta-Jones og Billy Zane.

Referanser

Eksterne lenker 
 

Skuespillere fra USA
Personer fra Boston
Fødsler i 1953
Visnes (Eide)

Visnes er en bygd ved Kornstadfjorden i Hustadvika kommune i Møre og Romsdal.

Visnes Kalk AS foredler en krystallinsk marmor fra dagbrudd i fjellet på Visnes. Søsterbedriften Visnes Eklogitt AS utnytter eklogitten som dekker kalkforekomsten. Eklogitt er en tung og høyverdig stein, som brukes til å framstille en rekke produkter.

Referanser 

Bosetninger i Hustadvika
Eide
C. S. Lee

C. S. Lee (født 30. desember 1971), også kjent som Charlie Lee, er en koreansk-amerikansk skuespiller, mest kjent for sin rolle som Vince Masuka i Showtime-serien Dexter. Han har også hatt en rolle som den meget allsidige Buy More sjefen Harry Tang i NBC serien Chuck.

Eksterne lenker 
 

Skuespillere fra USA
Personer fra USA født i Korea
Fødsler i 1971
Mikhail Sjtsjennikov

Mikhail Anatoljevitsj Sjtsjennikov (russisk: Михаил Анатольевич Щенников; født 24. desember 1967 i Sverdlovsk) er en russisk tidligere friidrettsutøver (kappgjenger).

Sjtsjennikov har to ganger tatt VM-sølv på 20 km. Under OL 1996 i Atlanta ble Sjtsjennikov nummer to på 50 km. Innendørs har Sjtsjennikov flere gull (5 km og 20 km) fra VM og EM innendørs.

Referanser

Eksterne lenker 
 

Personer fra Jekaterinburg
Russiske kappgjengere
Olympiske sølvmedaljevinnere for Russland
VM-sølvmedaljevinnere i friidrett for Sovjetunionen
VM-sølvmedaljevinnere i friidrett for Russland
Europamestere i friidrett
Deltakere for Sovjetunionen under Sommer-OL 1988
Friidrettsutøvere under Sommer-OL 1988
Deltakere for SUS under Sommer-OL 1992
Friidrettsutøvere under Sommer-OL 1992
Medaljevinnere under Sommer-OL 1996
Deltakere for Russland under Sommer-OL 1996
Friidrettsutøvere under Sommer-OL 1996
Deltakere for Sovjetunionen under VM i friidrett 1991
Deltakere for Russland under VM i friidrett 1997
Deltakere for Sovjetunionen under VM i friidrett innendørs 1989
Deltakere for Sovjetunionen under VM i friidrett innendørs 1991
Verdensrekordsettere i friidrett
Austremerellidae

Austremerella picta

Austremerellidae er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. Men de fleste lever lengre enn ett døgn. Det er foreløpig bare beskrevet én art, Austremerella picta, men det er mulig at det kan finnes flere.

Utseende 
Nymfen er opptil 10 mm lang, flat, rødbrun og kraftig sklerotisert. Hodet er bredt og avrundet med nokså små fasettøyne og to opphøyde knøler på oversiden. Mandiblene er velutviklede og sterkt sklerotiserte, antennene tynne og kortere enn hodet er bredt. Pronotum er rektangulært, kort og bredt. Vingeknoppene er rundede, nesten sammenvokst i midten. Beina er hvite, korte og kraftige. Bakkroppen er noe flat og bred, med trakégjeller på ledd 2-6. Disse gjellene er delt i to deler, den øvre delen er bladformet, den nedre to-fliket. Bakhjørnene på bakkroppen ryggplater er trukket spisst, tann-aktig tilbake. De tre haletrådene er kraftige, med fine, oppstående hår.

Levevis 
Nymfene lever i grunne, raskstrømmende deler ("riffles") av bekker som flyter gjennom skog. De finnes bære på steinbunn, og lever mellom døde blader, som de livnærer seg av. De voksne hunnene leger egg i klynger på vannoverflaten. Et uvanlig trekk er at tiden det tar før eggene klekkes, er svært variabel: eggene kan klekkes nesten umiddelbart, eller ligge opptil 11 måneder før de klekkes.

Utbredelse 
Austremerella picta er bare med sikkerhet funnet i Queensland, men det er funnet nymfer i New South Wales som trolig tilhører denne arten.

Systematisk inndeling 
Austremerella picta har blitt regnet til flere forskjellige familier: Ephemerellidae, Teloganodidae og Vietnamellidae.

 Ordenen døgnfluer (Ephemeroptera)
 Overfamilien Ephemerelloidea
 Familien Austremerellidae
 Austremerella picta Riek, 1963

Kilder 
 Australian Fanual Directory – Austremerella
 Identification and Ecology of Australian Freshwater Invertebrates - Austreremella
 Jacobus, L.M. og McCafferty, W.P. (2006) Reevaluation of the phylogeny of the Ephemeroptera infraorder Pannota (Furcatergalia), with adjustments to higher classification. Transactions of the American Entomological Society 132: 81-90.

Eksterne lenker 
 
 Tree of Life - Døgnfluer, (Ephemeroptera) (engelskspråklig)
 CSIRO – Døgnfluer, (Ephemeroptera) (engelskspråklig)
 Norsk Entomologisk forening

Døgnfluer
Døgnfluer formelt beskrevet i 1991
Liste over traktorprodusenter

Dette er en liste over nåværende traktorprodusenter og omfatter ikke tidligere traktorprodusenter.

A
 Abati 
 Aebi 
 AGCO
  AGCO Tractors 
  AGCO Allis 
  Challenger   
  Fendt
  Massey Ferguson
  Valtra
 Agrale 
 Agria 
 Agrinar 
 Agritech 
 Agro Tractors Ltd
  John Deere/ATL  (samarbeidsforetak)
 AGT 
 Al-Ghazi  

 Antonio Carraro 
 ARGO SpA 
  Landini (tractor)  
  McCormick Tractors  
  SEP 
  Valpadana 
 ArmaTrac

B
 Bahçe Traktorü 
 Barbieri 
 Basak 
 BCS SpA 
  BCS
  Ferrari
  Pasquali
 Benye 
 BERGmeister 
 Bertolini 
 BS 
 Buhler Versatile

C
 Carraro (Agritalia) 
 Changzhou
 Complexe Moteurs Tracteurs (CMT) 
 Claas 
 CNH Global  
  Case IH 
  New Holland 
  Shanghai New Holland (samarbeidsføretak) 
  Steyr 
 Crossword Agro Industries 
 Crystal

D
 DaeDong 
 Dexheimer 
 Desmond Equipment (Dezzi) 
 Dongfeng Agricultural Machinery Group (DFAM) 
 Doppstadt

E
 Erkunt 
 Escorts

F
 Farmer  
 Force Motors 
 Foton Lovol (har forskjellige merkenavn) 
  EuroLeopard   (merkenavn i Australia)
  Eurotrac  (merkenavn i Europa)
 Fuyang Tractor (Benniu)

G
 Goldoni

H
 Hindustan Machine Tools (HMT) 
 Hitachi 
 Holder 
 Huanghai Jinma

I
 Industrija Motora Rakovica (IMR) 
 Industrija Masina Traktora (IMT) 
 Indo Farm 
 Iranian Tractor Manufacture (ITMCo) 
 Iseki

J
 JCB (J. C. Bamford)
 Jiangsu 
 Jiroft  (Goldoni på lisens)
 John Deere

K
 KAT  (by Shanghai Reden Industrial)

 Kharkiv 
 Kirovetz 
  Terrion  
 Krieger 
 Kubota 
 Kukje

L
 Limb 
 Lindner  
 Lipetsk Tractor (LTZ) 
 LS Tractor 
 Luzhong

M
 Mahindra & Mahindra 
  Mahindra Tractors 
  Mahindra Gujarat  
 Masini Agricole si Tractoare (MAT) 
 Mitsubishi 
 Belarus

O
 Orumleh

P
 Pauny 
 Pierre Trattori 
 Preet Tractors 
 Progress 
 Pronar 
 Punjab Tractors

R
 Reform 
 Rehos 
 Rigitrac

S
 SAME Deutz-Fahr
  Deutz-Fahr
  Hürlimann 
  Lamborghini 
  SAME 
 Sauerburger 
 Saukville http://www.saukvilletractor.com/[] 
 Schanzlin 
 Schiltrac 
 Shandong Enfly 
 Shandong Weituo 
 Shanghau Reden 
 Shantau 
 ShenNiu Tractor 
 Shifeng 
 Sichuan Chuanlong 
 Sonalika

T
 Tractors And Farm Equipment (TAFE) 
 Tractors in Dubai
 TajIran 
 Tiantong 
 Tong Yang Moolsan (TYM)  
 Toos 
 Tractors Y Maquinarias SRL 
 Trantor 
 Tsjeljabinsk traktorfabrikk
 Tumosan

U
 UMZ 
 Ursus 
 Usama Harris Khan 
 UTB 
 Uzel

V
 Vandel 
 VenIran  
 VST Tillers  (Mitsubishi på lisens)

Y
 Yancheng Jinma Tractor Manufacturing Co. Ltd 
 Yanmar Agritech 
 YTO

Z
 Zetor 
 ZTS 

Traktorprodusenter
Traktorprodusenter

nn:Traktorprodusentar
fi:Luettelo traktorimalleista